- Det er ude af proportioner. Jeg vil faktisk kalde det et vildskud, lyder det fra borgmester Birgit Hansen (S) fra Frederikshavn Kommune. Slagsmålet om den såkaldte udligningsordning har fredagen igennem raset. Ordningen er til for at sikre, at borgere i Danmark kan få nogenlunde ens velfærdsydelser uanset hvilken kommune, man bor i. Ifølge 34 østsjællandske borgmestre bliver der sendt alt for mange milliarder fra hovedstadsområdet til Jylland. De kræver i fredagens udgave af Berlingske , at der bliver ændret i det nuværende udligningssystem mellem kommunerne. Ifølge politisk analytiker Thomas Funding, så raser debatten netop nu, fordi der er en reform på vej. - Det kommer nu, fordi man i Økonomi- og Indenrigsministeriet er ved at lægge sidste hånd på en ændring af udligningsreformen, og den skal altså ud indenfor de næste måneder, fortæller Thomas Funding blandt andet. Se indslaget øverst i artiklen.

Referat:
Spørgsmålet om den såkaldte udligningsordning er til debat. Sjællandske borgmestre mener, at der bliver sendt alt for mange milliarder kroner fra hovedstadsområdet til Jylland. Frederikshavns borgmester svarer igen.